**Постаните корисник електронских услуга на порталу еУправа Владе РепубликеСрбије**

Грађани Србије су у могућности да на порталу [**еУправа**](https://euprava.gov.rs/)користе велики број електронских услуга и тако бројне административне послове обаве од куће, што је од посебног значаја у периоду док траје ванредно стање проглашено због епидемје вируса COVID-19. Електронске услуге можете да користите од куће са свог рачунара или са мобилног уређаја и тако смањите опасност од заразе.

Електронске услуге су део укупних напора Владе Републике Србије да реформише и унапреди рад јавне управе како би се грађанима и привреди пружиле квалитетне услуге уз уштеду времена и новца. У условима епидемије вируса COVID-19 електронске услуге су се показале додатно корисним, јер због тога што грађанима омогућавају обављање бројних административних послова од куће, смањују опасност од заразе.

Како бисте могли да користите електронске услуге неоподно је да на порталу **еУправа** креирате своју електронску идентификацију (свој кориснички налог). Можете да користите 3 облика електронске идентифиације који ће вам омогућити приступ одређеном броју електронских услуга:

**1. Креирање налога корисничким именом и лозинком**

Ово је најједноставнији начин за креирање корисничког налога и представља идентификацију основног нивоа поузданости који Вам дозвољава приступ одређеном броју услуга.

Детаљна упутства како се кориснички налог креира на овај начин можете пронаћи [ОВДЕ](https://euprava.gov.rs/kreiranje-korisnickog-naloga-korisnickim-imenom-i-lozinkom)

**2. Креирање налога помоћу квалификованог електронског сертификата**

Грађани који поседују квалификовани електронски сертификат (електронски потпис) могу да свој кориснички налог на порталу **еУправа** креирају и уз помоћ овог сертификата. Кориснички налог креиран на овај начин представља идентификацију високог нивоа поузданости, што Вам омогућава приступ свим услугама **еУправе.**

Детаљна упутства како се кориснички налог креира на овај начин можете пронаћи [ОВДЕ](https://euprava.gov.rs/kreiranje-registracija-korisnickog-naloga-kvalifikovanim-elektronskim-sertifikatom-visok-nivo-poverenja)

**3. Пријављивање помоћу двфакторске аутентикације**

Пријава двофакторском аутентикацијом представља средњи ниво поузданости за који корисник може сам себи да генерише параметре путем мобилног или таблет уређаја, тренутно само уколико поседује квалификовани електронски сертификат. Корисницима који се пријављују на овај начин доступно је 98% услуга на порталу **еУправа**.

Детаљна упутства како можете да користите двофакторску аутетикацију можете да пронађете [ОВДЕ](https://euprava.gov.rs/prijava-dvofaktorskom-autentikacijom-za-korisnike-sa-kvalifikovanim-elektronskim-sertifikatom)